1703

Árið 1703 (MDCCIII í rómverskum tölum)

 Á Íslandi 
 24. mars - Þórdís Jónsdóttir í Bræðratungu flúði undan barsmíðum Magnúsar Sigurðssonar, manns síns. Hann taldi hana eiga í ástarsambandi við Árna Magnússon.
 Allsherjarmanntal var tekið á Íslandi, hið fyrsta í heiminum sem náði yfir heila þjóð og getur um nafn, aldur og þjóðfélagsstöðu allra íbúa.
 Björn Þorleifsson biskup samdi um kaup á Hólaprentsmiðju, sem flutt hafði verið suður í Skálholt, og lét flytja hana aftur að Hólum.

Fædd
 Bjarni Halldórsson, sýslumaður á Þingeyrum (líklega).

Dáin

Opinberar aftökur
 Jón Jónsson úr Ísafjarðarsýslu hengdur á Alþingi, fyrir þjófnað.
 Gísli Einarsson úr Borgarfjarðarsýslu hengdur á Alþingi, fyrir þjófnað.
 Jón Þorláksson úr Árnessýslu hengdur á Alþingi, fyrir þjófnað.
 Jón Þórðarson úr Árnessýslu hengdur á Alþingi, fyrir þjófnað og flakk.
 Katrínu Þorvarðsdóttur, 33 ára, úr Borgarfjarðarsýslu, drekkt á Alþingi fyrir dulsmál.Öll gögn um framangreindar aftökur sóttar á vef rannsóknarverkefnisins Dysjar hinna dauðu, ekki síst skrá á slóðinni https://dhd.hi.is/gogn/Info.pdf, sótt 15.2.20202.

 Erlendis 
 9. janúar - Port Royal á Jamaíka, stærsti verslunarstaðurinn í Karíbahafi, brann. Bresk skip í höfninni náðu að bjarga verðmætum.
 14. janúar, 16. janúar og 2. febrúar: Jarðskjálftar urðu á mið-Ítalíu, milli 6.000-10.000 létust.
 27. maí - Pétur mikli Rússakeisari stofnaði Sankti Pétursborg með það að markmiði að gera hana að höfuðborg.
 29. – 31. júlí - Daniel Defoe var settur í gapastokk fyrir háðsbækling gegn breskum íhaldsmönnum.
 15. nóvember - Spænska erfðastríðið: Frakkar unnu Þjóðverja við orrustuna við Speyerbach.
 7. desember - 10. desember: Mikill stormur fór um suður-England. Um 8.000 létust, margir á hafi.
 Friðrik 4. Danakonungur giftist Elisabeth Helene von Vieregg „til vinstri handar“.
 Buckinghamhöll var reist fyrir hertogann af Buckingham.

Fædd

Dáin
 3. mars - Robert Hooke, breskur eðlis- og efnafræðingur (f. 1635).
 16. maí - Charles Perrault, franskur rithöfundur (f. 1628).
 26. maí - Samuel Pepys, enskur dagbókarhöfundur (f. 1633).
 19. nóvember - Maðurinn með járngrímuna dó í Bastillunni.
 Thomas Kingo, danskt sálmaskáld (f. 1634).
 Kristofer Heidemann,  danskur embættismaður sem var fyrsti landfógeti Íslands.

 Tilvísanir 

Flokkur:1703